უნივერსიტეტის ღონისძიებების პორტალი

სტუდენტური ცხოვრების კვირეული
2018-12-10 09:00 (Asia/Dubai)
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-16 დეკემბერს გაიმართება სტუდენტური ცხოვრების კვირეული. ილიაუნის სტუდენტებს ყოველდღიურად შესაძლებლობა ექნებათ, საკუთარი ინტერესების შესაბამისად მონაწილეობა მიიღონ სხვადასხვა ღონისძიებაში.
კვირეულში აქტიურად მონაწილე სტუდენტები დაჯილდოვდებიან ზამთრის გასვლითი სკოლის საგზურებითა და სხვადასხვა სიმბოლური საჩუქრებით.
10 დეკემბერი

როგორ გავხდე წარმატებული ფრილანსერი

15:00-17:00 – toptal.com-ის უფროსი მობაილდეველოპერი, ფრილანსერი ალექსანდრე პატარიძე და უფროსი ვებდეველოპერი, ფრილანსერი სანდრო დოლიძე სტუდენტებს გაუზიარებენ გამოცდილებას – რატომ გადაწყვიტეს ფრილანსერობა, როგორ დაიწყეს მუშაობა დისტანციურად, როგორ შეძლეს შესრულებული სამუშაოს სანაცვლოდ კარგი ანაზღაურების მიღება და, რაც მთავარია, საკუთარი ცხოვრების სტილი გახადეს ისეთი, როგორზეც ოცნებობდნენ.
E207

ლიტერატურული კლუბი – „მოწითალო და მოშავო“

19:00-20:00 – მწერალი ალექსანდრე ლორთქიფანიძე ისაუბრებს კრებულის „მოწითალო და მოშავო“ შესახებ. „მოწითალო და მოშავო“ ლიტერატურული ექსპერიმენტია და სამ თემატურ ნაწილადაა დაყოფილი.
დამატებითი ინფორმაციისათვის: https://goo.gl/PXy5Ht
წიგნის სახლი „ლიგამუსი“ (ი. ჭავჭავაძის გამზ. N32)

11 დეკემბერი

ჩემპიონატი ბოულინგში (4vs4) – 2018

11:00-16:00 – ბოულინგის შიდაჩემპიონატში მონაწილეობა შეუძლიათ მხოლოდ ილიაუნის სტუდენტებს. თითოეულ გუნდში წევრთა რაოდენობაა 4. ტურნირში მონაწილეობის მსურველი გუნდები უნდა დარეგისტრირდნენ 9 დეკემბრამდე შემდეგ ბმულზე: https://goo.gl/forms/mmNX6vJh44e5cdEN2 . დამატებითი ინფორმაციისთვის გადადით ღონისძიების ბმულზე: https://goo.gl/ZxmeAK
გამარჯვებულ გუნდს გადაეცემა საგზური ილიაუნის ზამთრის სკოლაში.
ბოულინგ ბარი „Ballroom“ (სავაჭრო ცენტრი „გალერია თბილისი”)

ილიაუნი – ბათუმის საზღვაო აკადემია

17:00-18:00 – ილიას სახელმწიფო უნივერსიტეტი ჩართულია სპორტის საუნივერსიტეტო ჩემპიონატებში. ჩვენი ფუტსალის გუნდი ამ სეზონზე საკმაოდ კარგად ასპარეზობს. საუნივერსიტეტო სპორტის ფედერაციის თასის მერვედფინალში ილიაუნი ბათუმის საზღვაო აკადემიას ხვდება. მატჩის მნიშნელობიდან გამომდინარე გულშემატკივართა მხარდაჭერა მნიშვნელოვანია. გთხოვთ, მობრძანდეთ და უქომაგოთ ჩვენს გუნდს!
თბილისის ოლიმპიური სასახლე, უნივერსიტეტის ქუჩა N15 ა

კომიქსები – Stan Lee

18:00-19:30 – სანდრო გვინდაძე, ილიაუნის ჟურნალისტიკის ფაკულტეტის მაგისტრანტი და მედიაპლატფორმა “ThroughTheNews”-ის კრეატიული მენეჯერი, ისაუბრებს კომიქსებზე, როგორც თხრობის ინსტრუმენტზე. ასევე მიმოიხილავს სტენ ლის შემოქმედებას და სხვა საინტერესო საკითხებს.
ახალი სტუდენტური სივრცე, ილიაუნის E კორპუსი, -1 სართული

19:30-22:00 – კომიქსების თემის განხილვის შემდეგ გაიმართება ფილმის “The Avengers” (2012) ჩვენება. ფილმმა შეძლო ის, რაც მანამდე ყველას წარმოუდგენლად მიაჩნდა – მარველის სხვადასხვა სუპერგმირის დიდ ეკრანზე გაერთიანება. სწორედ 2012 წლის შემდეგ დაიწყო კომიქსებზე ფილმების გადაღების ბუმი. “The Avengers”-ის დამსახურებაა მარველის კინემატოგრაფიული სამყაროს არსებობა და განვითარება. თითქმის ყველა გმირი კი სტენ ლის შექმნილია.
ახალი სტუდენტური სივრცე, ილიაუნის E კორპუსი, -1 სართული

12 დეკემბერი

უნიმარკეტი #ლუკასთვის

12:00-17:00 – ილიას სახელმწიფო უნივერსიტეტის საინფორმაციო ტექნოლოგიების სამსახურის მთავარ სპეციალისტს, 23 წლის ლუკა ალიბეგაშვილს, დაუდგინდა მწვავე ლეიკემია და ესაჭიროება ძვლის ტვინის გადანერგვა, რომლის ღირებულებაც არის 75000$.
უნიმარკეტში მონაწილეობა და ნივთების გასაყიდად მოტანა შეუძლია ნებისმიერ ადამიანს. უნიმარკეტიდან შემოსული თანხა სრულად მოხმარდება ლუკას გამოჯანმრთელებას.
დეტალური ინფორმაცია იხილეთ ბმულზე: https://goo.gl/dE8wT9
A კორპუსის წინ (ი. ჭავჭავაძის გამზ. N32);

სამაგიდო თამაშები

14:00-20:00 – ნებისმიერ სტუდენტს შეეძლება მოსვლა და დროის სასიამოვნოდ გატარება. თქვენ მიიღებთ ინფორმაციას იმის შესახებ, როგორ ავითარებს სამაგიდო თამაშები სტრატეგიულ, ვერბალურ თუ სხვა უნარებს. ამასთან გექნებათ საშუალება, ითამაშოთ:

game of thrones
epic spell wars
one night
kemet
shogun
catan
sabatior
terra mistica
warewolf
avalon
და სხვა

ახალი სტუდენტური სივრცე, ილიაუნის E კორპუსი, -1 სართული

13 დეკემბერი

ინტელექტუალური თამაში – Jeopardy

13:00-15:00 – Jeopardy ამერიკული სატელევიზიო ინტელექტუალური თამაშია, რომელსაც მრავალწლიანი ისტორია აქვს. თვითონ სიტყვა Jeopardy ნიშნავს რისკს; სიტუაციას, როდესაც ყველაფერი მხოლოდ სუბიექტზეა დამოკიდებული; თანაბარ შანსებს; მომენტს თამაშში, როდესაც გამარჯვებისა და დამარცხების შანსი ერთი და იგივეა;
სტუდენტებს საშუალება ექნებათ, მონაწილეობა მიიღონ ინტელექტუალურ თამაშში, გამოიჩინონ თავი და მიიღონ სამახსოვრო და ღირებული პრიზები.
B201

14 დეკემბერი

Giovanni Morra – ბრენდის ხასიათი

19:00-20:00 – Storytelling, ანუ ამბის მოყოლის ხელოვნება და ბრენდის პერსონიფიცირება – Giovanni Morra-ს, მამაკაცის აქსესუარებისა და საჩუქრების ქართული სტარტაპის ავტორებმა მომხმარებელთან საკომუნიკაციო სტრატეგიის საუკეთესო საშუალებად მიიჩნიეს და შექმნეს ბრენდის ვირტუალური სახე – ჯოვანი მორა, თავისუფალი და უშუალო პერსონაჟი, რომელიც ყოველთვის გამოხატავს საკუთარ შეხედულებას მისთვის მნიშვნელოვან თემებზე.
კომპანიის დამფუძნებელი ნათია სვანიძე გესაუბრებათ თემაზე: როგორ გადმოვცეთ ბრენდის ხასიათი.
ახალი სტუდენტური სივრცე, ილიაუნის E კორპუსი, -1 სართული

პავლე გაბრიჭიძე – ბრენდის შენება სოციალურ მედიაში

20:00-21:00 – პროექტ “ADS Georgia – კრეატიული სააგენტოები საქართველოში” ფარგლებში Leavingstone-ის სოციალური მედიისა და ციფრული რეკლამის განყოფილების ხელმძღვანელი პავლე გაბრიჭიძე ისაუბრებს ბრენდის შექმნის/შენების სპეციფიკასა და პრინციპებზე სოციალურ მედიაში.
ახალი სტუდენტური სივრცე

Cannes Lions – International Festival of Creativity

21:00-21:30 – კანის ლომების საერთაშორისო ფესტივალი ყველაზე მასშტაბური და მნიშვნელოვანი მოვლენაა მსოფლიო სარეკლამო სფეროში. ფესტივალი 1954 წელს იღებს სათავეს და ყოველწლიურად ქალაქ კანში ტარდება. პავლე გაბრიჭიძე და ნათია სვანიძე ისაუბრებენ ფესტივალზე, მის მნიშვნელობასა და საკუთარ გამოცდილებაზე, რომელიც კონკურსში მონაწილეობის დროს მიიღეს.
ახალი სტუდენტური სივრცე, ილიაუნის E კორპუსი, -1 სართული

15 დეკემბერი

სტუდენტური ცხოვრების ფორუმი

12:00-15:00 – ილიაუნის სტუდენტებისათვის იმართება სტუდენტური ცხოვრების ფორუმი, რომელში მონაწილეობასაც იღებენ ილიაუნის სტრუქტურული ერთეულები და სტუდენტური კლუბები. თუ გსურს, მიიღო ინფორმაცია იმ სერვისებზე, რომელთაც ილიაუნი სთავაზობს სტუდენტებს ან/და გაიგო იმ კლუბების შესახებ, რომლებიც სტუდენტურ ცხოვრებას მრავალფეროვანს ხდის, აქტიურად ჩაერთო მათ საქმიანობაში და იყო აქტიური სტუდენტი, მოდი ფორუმზე!
B201

ILIAUNI Startup Market

14:00-17:00 – ილიაუნიში ყოველწლიურად არაერთი სტუდენტი იწყებს საკუთარ სტარტაპს. თუ გსურს, გაიგო, რა შესაძლებლობებს გთავაზობთ FABLAB ILIAUNI და პრეაქსელერატორი Zoomout, რა სახის პროდუქციის დამზადება შეგიძლია და როგორ, მოდი სტარტაპგამოფენაზე და გაიცანი ილიაუნის სტარტაპერები.
A კორპუსის შიდა ეზო, თეატრის წინ

ილიაუნის თეატრი – ბრაიან ფრილის „თარგმანები”

20:00-21:45 – ილიას სახელმწიფო უნივერსიტეტის თეატრალური ხელოვნების პროგრამის სადიპლომო სპექტაკლია, რომელშიც მოქმედება ვითარდება 1833 წელს ირლანდიის პატარა დასახლება ბეილი ბეგში. სპექტაკლში ჟღერს ეზიო ბოსოს, სებასტიან ზავადსკის, ჯონათონ ლის მუსიკა და კონსტანტინე ეჯიბაშვილის სპექციალურად ამ სპექტაკლისთვის შექმნილი მუსიკალური თემა.
სტუდენტური ცხოვრების კვირეულის ფარგლებში სპექტაკლზე დასწრება შეეძლება პირველ 100 დარეგისტრირებულ სტუდენტს. რეგისტრაცია დაიწყება ორშაბათს, 10 დეკემბერს, 11:00 საათზე. 30 ბილეთი კი სხვადასხვა აქტივობაში ჩართულ სტუდენტებს გადაეცემათ.
ილიაუნის თეატრი

16 დეკემბერი

ილიაუნი – პსპ

18:00-19:00 – ილიაუნის ნაკრები მონაწილეობას იღებს პროფესიონალური ფუტსალის ლიგა 2-ში. 6 გუნდიდან შემდეგ ეტაპზე გადის პირველი 4 და თითოეული მატჩი ძალიან მნიშვნელოვანია, ამიტომ მოგიწოდებთ, ერთად ვუგულშემატკივროთ ჩვენს ნაკრებს. აღნიშნულ ლიგაში ილიაუნის 2-დან 1 მოგება აქვს და სატურნირო ცხრილში მესამე ადგილს იკავებს.
თბილისის ოლიმპიური სასახლე, უნივერსიტეტის ქუჩა N15 ა

საკონტაქტო ინფორმაცია:
student.affairs@iliauni.edu.ge
032 2 22 00 09 (270),

ღია გაკვეთილი: „ადამიანის უფლებათა გაკვეთილი – სად იწყება ბოლოს და ბოლოს ადამიანის უნივერსალური უფლებები?
2018-12-10 16:00
სად იწყება, ბოლოს და ბოლოს, ადამიანის უნივერსალური უფლებები? მცირე ადგილებში, ჩვენი სახლების სიახლოვეს – ისე ახლოს და ისეთ პატარა ადგილებში, მსოფლიოს ვერც ერთ რუკაზე რომ ვერ მოიძებნება. მაგრამ ცალკეული ადამიანისთვის ეს მთელი სამყაროა; უბანი, რომელშიც იგი ცხოვრობს; სკოლა ან კოლეჯი, რომელშიც სწავლობს; ქარხანა, ფერმა ან დაწესებულება, სადაც მუშაობს. სწორედ ასეთ ადგილებში ეძიებს კაცი, ქალი თუ ბავშვი თანაბარ სამართლიანობას, თანაბარ შესაძლებლობებს, თანაბარ ღირსებას დისკრიმინაციის გარეშე. თუ ამ უფლებებს აქ არ ენიჭება საკმარისი მნიშვნელობა, მაშინ არც სხვაგან მიენიჭება. თუ მოქალაქეებმა შეთანხმებული ქმედებით არ განამყარეს ეს უფლებები თავიანთ სახლებთან ახლოს, მაშინ პროგრესის მოლოდინი დიდ სამყაროშიც ამაო იქნება.
ელენორა რუზველტი
„ადამიანის უფლებათა გაკვეთილი – ბოლოს და ბოლოს, სად იწყება ადამიანის უნივერსალური უფლებები?“ ადამიანის უფლებების სამართლის საუნივერსიტეტო კვირეულის ფარგლებში სპეციალურად სკოლის მოსწავლეებისთვის დაგეგმილი ღონისძიებაა, რომლის მიზანიც მათთვის ადამიანის ძირითადი უფლებების გაცნობაა.
ღონისძიებაზე მოსწავლეები შეძლებენ სამართლის სკოლის სტუდენტებთან ერთად განიხლონ ადამიანის სიცოცხლის, თავისუფალი გადაადგილების, სიტყვის თავისუფლების, განათლებისა და სხვა ძირითადი უფლებები, ისაუბრონ მათი დაცვის მნიშვნელობასა და დაცვის საშუალებებზე, დასვან მათთვის საინტერესო შეკითხვები და ჩაერთონ დისკუსიაში.
ღონისძიება 10 დეკემბერს, ადამიანის უფლებათა დაცვის საერთაშორისო დღეს, გაიმართება.
ღონისძიების დასასრულს მონაწილეები შეძლებენ ნახონ მურალი (კედლის მხატვრობა) ადამიანის უფლებათა საერთაშორისო დეკლარაციის ავტორის, ელენორ რუზველტის გამოსახულებით, რომელიც ილიაუნისა და არასამთავრობო ორგანიზაცია Truth Hounds-ის თანამშრომლობით ილიაუნის ერთ-ერთ კედელზე მოიხატა, და გაიგონ უფრო მეტი ადამიანის უფლებათა საერთაშორისო დეკლარაციაზე, რომელსაც 2018 წელს 70 წელი უსრულდება.
მათ ასევე დაურიგდებათ ჩანთები ამავე მურალის გამოსახულებით.
თემები და სპიკერები:
სიცოცხლის უფლება – თამარ კაპანაძე, ილიას სახელმწიფო უნივერსიტეტის სამართლის სკოლის ადამიანის უფლებათა მიმართულების მკვლევარი;
განათლების უფლება – მარიამ მელქაძე, ილიას სახელმწიფო უნივერსიტეტის სამართლის სკოლის ადამიანის უფლებათა მიმართულების მკვლევარი;
სიტყვის თავისუფლება – ნანო ლიპარტია, ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამის სტუდენტი;
რა უნდა ვიცოდეთ ჩვენს უფლებებზე პოლიციასთან ურთიერთობისას – მარიამ ჯიქია, ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამის სტუდენტი;
ადამიანები შეზღუდული შესაძლებლობებით – ხათუნა ცენტერაძე, ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამის სტუდენტი;
ადამიანის ძირითადი უფლებები სასკოლო პროგრამის ლიტერატურულ ნაწარმოებებში – ფოკი ფაჩულია, ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამის სტუდენტი;
ილიას სახელმწიფო უნივერსიტეტის ასოცირებული პროფესორები: თამარ გურჩიანი და ვახუშტი მენაბდე

დრო:10 დეკემბერი, 16:00-18:00 საათი
ადგილი: ილიას სახელმწიფო უნივერსიტეტის წიგნის სახლი „ლიგამუსი“ (ი. ჭავჭავაძის N32)
ღონისძიებაზე დასწრებას მოსწავლეების გარდა შეძლებენ დაინტერესებული სტუდენტებიც. ამისთვის საჭიროა სტუდენტებმა შეავსონ სარეგისტრაციო ფორმა.

*სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
ადამიანის უფლებების სამართლის საუნივერსიტეტო კვირეული ყოველწლიურად დეკემბერში იმართება. მისი მიზანი სტუდენტებსა და ახალგაზრდებში ადამიანის უფლებებების პრობლემური საკითხების შესახებ ცოდნის გავრცელება და უნივერსიტეტების თანამშრომლობის გზით ადამიანის უფლებების სამართლის შესახებ იდეათა და მოსაზრებათა აქტიური ურთიერთგაცვლაა.
დამატებითი ინფორმაციისთვის იხილეთ კვირეულის სრული განრიგი.

საუბრები ადამიანის უფლებებზე: თანასწორობა მნიშვნელოვანია
2018-12-10 16:00
10 დეკემბერს, ორშაბათს, 16:00 საათზე, ილიას სახელმწიფო უნივერსიტეტის B201 დარბაზში ევროპის საბჭოს ოფისი საქართველოში სახალხო დამცველის აპარატთან ერთად ადამიანის უფლებების დღის აღსანიშნავად გამართავს საჯარო შეხვედრას „საუბრები ადამიანის უფლებებზე: თანასწორობა მნიშვნელოვანია“.
თანასწორობა, მრავალფეროვნება და დისკრიმინაციის წინააღმდეგ ბრძოლა განხილული იქნება სხვადასხვა ჭრილში, მათ შორის: ლიტერატურის, ფსიქოლოგიის, კინემატოგრაფიის და ახალგაზრდული აქტივიზმის კონტექსტში.
შეხვედრას გახსნის საქართველოში ევროპის საბჭოს ოფისის ხელმძღვანელი კრისტიან ურსე.
მოდერატორი – სახალხო დამცველი ნინო ლომჯარია.
მღვდელი გიორგი წეროძე ისაუბრებს თანასწორობის ცნებაზე ქრისტიანულ კონტექსტში; ლიტერატურათმცოდნე დავით გორგილაძე განიხილავს, როგორაა წარმოდგენილი თანასწორობა და მრავალფეროვნება ქართულ ლიტერატურაში; კინომცოდნე თეო ხატიაშვილის მოხსნება შეეხება ქართულ და მსოფლიო კინემატოგრაფიაში არსებულ სიძულვილის ენასა და სტერეოტიპებს, როგორ შეიძლება კინემატოგრაფში სიძულვილის ენის დაძლევა; ფსიქოლოგი მაია ცირამუა კონკრეტულად მიმოიხილავს დისკრიმინაციის ფსიქოლოგიურ ასპექტებს, მის გამოწვევ ფაქტორებს და მასთან ბრძოლის ინტრუმენტებს; ქობულეთის მე-5 საჯარო სკოლის დირექტორი ნარგიზ ჯინჭარაძე მოჰყვება თავის ისტორიას – როგორ შეუწყო ხელი ბოშა ბავშვების ინტეგრაციას ქართულ გარემოში; კამპანიის „არა სიძულვილის ენას“ აქტივისტი მარია ანდრეევა ისაუბრებს თავის გამოცდილებასა და ახალგაზრდების როლზე სიძულვილის ენის წინააღმდეგ ბრძოლაში.
ღონისძიებაში მონაწილეობას მიიღებენ ჟურნალისტები, სტუდენტები, სამოქალაქო საზოგადოება და დიპლომატიური კორპუსის წარმომადგენლები. მათ შესაძლებლობა ექნებათ, გაუზიარონ მოსაზრებები აუდიტორიას ადამიანის უფლებების, თანასწორობისა და მრავალფეროვნების შესახებ, ასევე დატოვონ წერილობითი მესიჯები სპეციალურად შექმნილ ადამიანის უფლებების კედელზე.
საკონტაქტო პირი: ნათია ქანთარია, ევროპის საბჭოს ოფისი საქართველოში.
ელფოსტა: natia.kantaria@coe.int;
ტელეფონი: +995 555 633543;
ღონისძიება „საუბრები ადამინის უფლებებზე: თანასწორობა მნიშვნელოვანია“ ორგანიზებულია თანამშრომლობის პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში, რომელიც ხორციელდება ევროპის საბჭოს 2016-2019 წლების სამოქმედო გეგმის მიხედვით საქართველოში.
სამუშაო ენები: ქართული და ინგლისური (უზრუნველყოფილი იქნება სინქრონული თარგმანი)
დრო: 10 დეკემბერი, 16:00 საათი
ადგილმდებარეობა: B201 დარბაზი (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

სტუდენტური კონფერენცია „საკონსტიტუციო მართლმსაჯულების როლი სამართლის განვითარებაში“
2018-12-10 17:00
10 დეკემბერს, 17:00 საათზე, ილიას სახელმწიფო უნივერსიტეტის A101 აუდიტორიაში ილიაუნის ფედერალისტთა კლუბი სამართლის სკოლის კონსტიტუციური კვლევების ცენტრთან თანამშრომლობით მართავს სტუდენტურ კონფერენციას თემაზე: „საკონსტიტუციო მართლმსაჯულების როლი სამართლის განვითარებაში“.
კონფერენციას გახსნის ამერიკის შეერთებული შტატების იუსტიციის დეპარტამენტის წარმომადგენელი საქართველოში, აშშ-ის საელჩოს მრჩეველი სამართლებრივ საკითხებში მაიკ გრანტი.

კონფერენცის პირველი ნაწილი დაეთმობა შემდეგ საკითხებს:

ამერიკის დამფუძნებელი მამების მოღვაწეობა და პირველი კონსტიტუციის შექმნა;
საკონსტიტუციო მართლმსაჯულების იდეის დაბადება – მერბერი მედისონის წინააღმდეგ;
საკონსტიტუციო მართლმსაჯულების დამკვიდრება საქართველოში – ისტორიული კონტექსტი და მოქმედი მართლმსაჯულების სიტემა.

მეორე ნაწილი კი საქართველოს საკონსტიტუციო სასამართლოს მიერ საკუთარ გადაწყვეტილებებში (1996-2017 წლები) მნიშვნელოვანი სამართლებრივი ტერმინების განმარტებების პრეზენტაციას დაეთმობა.
კონფერენციაზე მოხსენებებით წარდგებიან ილიაუნის ფედერალისტთა კლუბის წევრები: მურად შუბითიძე, ლევან ოსაძე, ბარბარე მაჭარაშვილი, მარიამ ხურცილავა, მაია თოდუა, თათა ლუაშვილი, ანუკი ლუაშვილი, მარიამ ხონელიძე, ნინო ბორაშვილი, ხატია სიხარულიძე, მარიამ სხილაძე, მარიამ ფორჩხიძე, გიორგი რურუა, გალაქტიონ ფახურიძე.
კონფერენციას მოდერირებას გაუწევენ ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრის თანამშრომლები: ცენტრის დირექტორი გიორგი მელაძე და ცენტრის მკვლევარი გიორგი მუმლაძე.
* „სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში აღნიშნულ სტუდენტურ კონფერენციაში მონაწილეობა შეფასდება 2%-ით, დასწრება კი – 1%-ით.
დრო: 10 დეკემბერი, 17:00 საათი
ადგილმდებარეობა: A101 აუდიტორია (ი.ჭავჭავაძის გამზ.: N32), ილიას სახელმწიფო უნივერსიტეტი
დასწრება თავისუფალია.

სტუდენტური კონფერენცია „საკონსტიტუციო მართლმსაჯულების როლი სამართლის განვითარებაში“
2018-12-10 17:00
10 დეკემბერს, 17:00 საათზე, ილიას სახელმწიფო უნივერსიტეტის A101 აუდიტორიაში ილიაუნის ფედერალისტთა კლუბი სამართლის სკოლის კონსტიტუციური კვლევების ცენტრთან თანამშრომლობით მართავს სტუდენტურ კონფერენციას თემაზე: „საკონსტიტუციო მართლმსაჯულების როლი სამართლის განვითარებაში“.
კონფერენციას გახსნის ამერიკის შეერთებული შტატების იუსტიციის დეპარტამენტის წარმომადგენელი საქართველოში, აშშ-ის საელჩოს მრჩეველი სამართლებრივ საკითხებში მაიკ გრანტი.
კონფერენცის პირველი ნაწილი დაეთმობა შემდეგ საკითხებს:

ამერიკის დამფუძნებელი მამების მოღვაწეობა და პირველი კონსტიტუციის შექმნა;
საკონსტიტუციო მართლმსაჯულების იდეის დაბადება – მერბერი მედისონის წინააღმდეგ;
საკონსტიტუციო მართლმსაჯულების დამკვიდრება საქართველოში – ისტორიული კონტექსტი და მოქმედი მართლმსაჯულების სიტემა.

მეორე ნაწილი კი საქართველოს საკონსტიტუციო სასამართლოს მიერ საკუთარ გადაწყვეტილებებში (1996-2017 წლები) მნიშვნელოვანი სამართლებრივი ტერმინების განმარტებების პრეზენტაციას დაეთმობა.
კონფერენციაზე მოხსენებებით წარდგებიან ილიაუნის ფედერალისტთა კლუბის წევრები: მურად შუბითიძე, ლევან ოსაძე, ბარბარე მაჭარაშვილი, მარიამ ხურცილავა, მაია თოდუა, თათა ლუაშვილი, ანუკი ლუაშვილი, მარიამ ხონელიძე, ნინო ბორაშვილი, ხატია სიხარულიძე, მარიამ სხილაძე, მარიამ ფორჩხიძე, გიორგი რურუა, გალაქტიონ ფახურიძე.
კონფერენციას მოდერირებას გაუწევენ ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრის თანამშრომლები: ცენტრის დირექტორი გიორგი მელაძე და ცენტრის მკვლევარი გიორგი მუმლაძე.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში აღნიშნულ სტუდენტურ კონფერენციაში მონაწილეობა შეფასდება 2%-ით, დასწრება კი – 1%-ით.
დრო:10 დეკემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია თემაზე: ,,ცხოველთა კეთილდღეობა და უფლებები“
2018-12-10 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
10 დეკემბერს, 17:00 საათზე, ილიას სახელმწიფო უნივერსიტეტის G106 აუდიტორიაში ცხოველთა უფლებების საერთაშორისო დღესთან დაკავშირებით ცხოველთა უფლებების კომიტეტის თავმჯდომარე თინათინ ჭავჭანიძე წაიკითხავს ამ კურსის მეექვსე ლექციას თემაზე: ,,ცხოველთა კეთილდღეობა და უფლებები“.
ლექციის ძირითადი თემებია:

ცხოველთა უფლებების საერთაშორისო დღე, მისი მნიშვნელობა და ამ მოძრაობის ისტორია;
რა განსხვავებაა ცხოველთა უფლებებისთვის ბრძოლასა და კეთილდღეობისთვის ბრძოლას შორის;
ცხოველთა უფლებების დეკლარაცია, ევროპული კონვენციები, აქტივიზმის მიღწევები;
ვეგეტარიანიზმისა და ვეგანიზმის მნიშვნელობა კლიმატის ცვლილებებში.

ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ.
დრო: 10 დეკემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: შეხვედრა მწერალ ალექსანდრე ლორთქიფანიძესთან
2018-12-10 19:00
10 დეკემბერს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი გეპატიჟებათ მწერალ ალექსანდრე ლორთქიფანიძესთან შეხვედრაზე.
ალექსანდრე ლორთქიფანიძე ისაუბრებს კრებულის „მოწითალო და მოშავო“ შესახებ. „მოწითალო და მოშავო“ლიტერატურული ექსპერიმენტია. წიგნი სამ თემატურ ნაწილადაა გაყოფილი: „მოწითალო“, პოემა პროზაული ჩანართებით, აღწერს პოეტის ამაღელვებელ, საინტერესო შთაბეჭდილებებით სავსე მოგზაურობას იტალიაში. ნაწარმოებში ერთმანეთს ერწყმის წარსული იტალია რომის მემკვიდრეობით, რომელზეც თანამედროვე ევროპული ცივილიზაცია დაშენდა, და ულტრათანამედროვე, ბრენდებითა და ტურისტებით სავსე ქალაქები. ორივე იტალიის ქუჩებში იტალიის დიდებულ გმირებთან ერთად გამუდმებით ვხვდებით განსხვავებული ეპოქებიდან და სივრცეებიდან მოსულ ადამიანებს, მათ შორის ეგნატე ნინოშვილს, რომელიც, ერთი შეხედვით, თითქოს არაფერ შუაშია, მაგრამ სინამდვილეში ამ ნაწარმოებისთვის უდიდესი მნიშვნელობა აქვს; „და“ მხოლოდ ერთი ლექსია და ერთგვარი ამოვარდნაა მთლიანი კრებულიდან, განსხვავებული ლირიული ხასიათით ის თითქოს ცალკე დგას და ამოსუნთქვის საშუალებას აძლევს მკითხველს, თან, ამავე დროს, ორ ნაწილს ერთმანეთთან აკავშირებს; „მოშავო“ ლექსების კრებულია, რომელიც ქართული რეალობისა და ავტორის პირადი განცდების ასახვას წარმოადგენს. ყოველ ლექსს აქვს ერთი საერთო ნიშანი – უდიდესი გულწრფელობა, რომლითაც ალექსანდრე ლორთქიფანიძე ჰყვება ხან საკუთარ, ხან სახელოვან ადამიანთა, ხანაც უბრალო მოკვდავთა სულისშემძვრელ ამბებს.
დრო: 10 დეკემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კომიქსები - Stan Lee
2018-12-11 18:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
სტუდენტური ცხოვრების კვირეულის ფარგლებში 11 დეკემბერს, 18:00-19:30 საათზე, ილიაუნის მეცნიერებათა და ხელოვნების ფაკულტეტის მაგისტრანტი და მედიაპლატფორმა “ThroughTheNews”-ის კრეატიული მენეჯერი სანდრო გვინდაძე ისაუბრებს კომიქსებზე, როგორც თხრობის ინსტრუმენტზე. ასევე მიმოიხილავს სტენ ლის შემოქმედებას და სხვა საინტერესო საკითხებს.
კომიქსების თემის განხილვის შემდეგ, 19:30-22:00 საათზე, გაიმართება ფილმის ”The Avengers” (2012) ჩვენება.
ფილმმა შეძლო ის, რაც მანამდე ყველას წარმოუდგენლად მიაჩნდა – მარველის სხვადასხვა სუპერგმირის დიდ ეკრანზე გაერთიანება. სწორედ 2012 წლის შემდეგ დაიწყო კომიქსებზე ფილმების გადაღების ბუმი. ”The Avengers“-ის დამსახურებაა მარველის კინემატოგრაფიული სამყაროს არსებობა და განვითარება. თითქმის ყველა გმირი კი სტენ ლის შექმნილია.
დრო: 11 დეკემბერი, 18:00-19:30, 19:30-22:00 .
ადგილმდებარეობა: ქაქუცა ჩოლოყაშვილის გამზირი 3/5, ახალი სტუდენტური სივრცე, ილიაუნის E კორპუსი, -1 სართული.

ანტი-სტიგმა კამპანია „დაინახე ყველაფერი“ – შეხვედრა სტუდენტებთან
2018-12-11 18:30
11 დეკემბერს, 18:30 საათზე, ილიას სახელმწიფო უნივერსიტეტის A 101 აუდიტორიაში ანტი-სტიგმა კამპანიის „დაინახე ყველაფერი“ ფარგლებში ილიას სახელმწიფო უნივერსიტეტის ადმინისტრაციის დახმარებით გაიმართება შეხვედრა სტუდენტებთან.
კამპანია მიზნად ისახავს საზოგადოების დამოკიდებულებებისა და ქცევის ნორმების შეცვლას და შეზღუდული შესაძლებლობის მქონე ბავშვებისა და ახალგაზრდების შესახებ ინფორმაციის გავრცელებას.
შეხვედრის მიზანია ახალგაზრდებთან დისკუსიის გენერირება შეზღუდული შესაძლებლობის მქონე ახალგაზრდების მიმართ საზოგადოებაში გავრცელებული სტერეოტიპებისა და სტიგმის შესახებ. შეხვედრას დაესწრებიან UNICEF-ის წარმომადგენები და შეზღუდული შესაძლებლობის მქონე ბავშვების მშობლები, რომლებიც ისაუბრებენ კამპანიისა და საზოგადოებაში არსებული სტიგმის შესახებ.
შეხვედრაზე მოსულ სტუდენტებს საშუალება ექნებათ, შეუერთდნენ ანტი-სტიგმა კამპანიას. მათ საჩუქრად გადაეცემათ კამპანიის ბრენდირებული სამაჯურები წარწერით „მე ვარ ანტი-სტიგმა კამპანიის წევრი“. ასევე ბრენდირებული მეხსიერების ბარათები და სხვ.
კამპანია „დაინახე ყველაფერი“ ხორციელდება გაეროს ბავშვთა ფონდის ინიციატივით, ევროკავშირისა და ამერიკის საერთაშორისო განვითარების სააგენტოს მხარდაჭერითა და შეზღუდული შესაძლებლობის მქონე ბავშვებისა და მათი მშობლების აქტიური მონაწილეობით.
დრო: 11 დეკემბერი, 18:30 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის საჯარო ლექცია „თანამედროვე ხელოვნება და საბაზრო ეკონომიკა“
2018-12-11 19:00
11 დეკემბერს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს საჯარო ლექციას „თანამედროვე ხელოვნება და საბაზრო ეკონომიკა“.
მომხსენებელი ისაუბრებს შემდეგ თემებზე: ვიზუალური ხელოვნების „პრიმატი“, სახელოვნებო პროდუქცია და ანაზღაურების მექანიზმები, წიგნის ლიტერატურული და ეკონომიკური ღირებულება, ოქროსა და ვერცხლის სემანტიკა პოეზიასა და ეკონომიკაში.
დრო: 11 დეკემბერი, სამშაბათი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

სახვითი და გამოყენებითი ხელოვნების პროგრამის სტუდენტთა ნამუშევრების გამოფენა
2018-12-12 10:00
12-დან 15 დეკემბრის ჩათვლით სტუდენტური ცხოვრების კვირეულის ფარგლებში ილიას სახელმწიფო უნივერსიტეტის B201 დარბაზის მიმდებარე ფოიეში გაიმართება სახვითი და გამოყენებითი ხელოვნების პროგრამის სტუდენტთა ნამუშევრების გამოფენა. წარმოდგენილი იქნება ფერწერის ნიმუშები (ზეთი, გუაში, აკვარელი), ნახატები (ფანქარი, ტუში), დაზგური გრაფიკისა და ენკაუსტიკის ტექნიკით შესრულებული კომპოზიციები.
გამოფენაზე წარმოდგენილი იქნება შემდეგი სტუდენტების ნამუშევრები: ლევან ხარაზიშვილი, ელენე ქორთუა, მარიამ შოთნიაშვილი, მაკა ჭარაქაშვილი, აითაჯ მამედოვა, ნინო გრიგოლაია, ლიკა ღლონტი, გვანცა ალიმბარაშვილი, ნანა ტიტვინიძე, ნინო ხარატიანი, ლალი გადელია, აისუნ ხალილოვა, მარიამ ერგემლიძე, ლიკა კუკუჭანაშვილი.
სახვითი და გამოყენებითი ხელოვნების ცენტრის ორგანიზებით მსგავსი გამოფენები ყოველ სემესტრში გაიმართება, რაც ხელს შეუწყობს ხელოვნების სხვადასხვა მიმართულების სტუდენტთა შემოქმედებითი უნარების წარმოჩენას საუნივერსიტეტო სივრცეში.

ფილოსოფიის ინსტიტუტის სამეცნიერო კონფერენცია
2018-12-12 11:00
12 დეკემბერს ილიას სახელმწიფო უნივერსიტეტის A101 საკონფერენციო დარბაზში სავლე წერეთლის ფილოსოფიის ინსტიტუტის ორგანიზებით პეტრიწის სახელობის საფილოსოფიო საზოგადოების დაარსებიდან 100 წლისთავის იუბილესთან დაკავშირებით გაიმართება სამეცნიერო კონფერენცია. კონფერენცია ეძღვნება გურამ თევზაძის ხსოვნას.
კონფერენციის განრიგი:
11:00 – კონფერენციის გახსნა
მისასალმებელი სიტყვა
11:00-12:45 – მოდერატორი თამარ ცოფურაშვილი
11:15 – „პეტრიწის სახელობის საფილოსოფიო საზოგადოების დაფუძნება (1918 წლის 26 მაისი)”
პროფ., დოქტ. მალხაზ მაცაბერიძე, თბილისის ი. ჯავახიშვილის სახელობის სახელმწიფო უნივერსიტეტი
11:45 – „განგება, ბედისწერა, ჩვენ: ნეოპლატონური პარადიგმები პეტრიწსა და პლეთონთან“
პროფ., დოქტ. ლელა ალექსიძე, თბილისის ი. ჯავახიშვილის სახელობის სახელმწიფო უნივერსიტეტი
12:15 – „ღვთაებრივი ნათელი ჩვენში პროკლეს „პლატონურ თეოლოგიაში’
თამარ ხუბულავა, ფრაიბურგისა (გერმანია) და ფრიბურგის (შვეიცარია) უნივერსიტეტების დოქტორანტი
12:45 -13:00 – შესვენება (ყავა)
12:00-13:00 – მოდერატორი გია ბარამიძე
13:00-13:30 – „არსობრივი მიზეზის თეორია და მისგან გამომდინარე ონტოლოგიური მოდელები: ანალოგიისა და უნივოკაციის მოძღვრებები“
პროფ., დოქტ. თამარ ცოფურაშვილი, ილიას სახელმწიფო უნივერსიტეტი
13:30-14:00 – „ხმა როგორც chora“
ლაშა მათიაშვილი, თსუ დოქტორანტი, სადოქტორო პროგრამა ფილოსოფიაში
14:00-15:00 – შესვენება, ხემსი
15:00-16:30 – მოდერატორი მალხაზ მაცაბერიძე
15:00-15:30 – „თვითერთის პროკლესეული კონცეფცია”
ანა ქირია , თსუ დოქტორანტი, სადოქტორო პროგრამა ბიზანტიურ ფილოლოგიაში
15:30-16:00 –„ პეტრიწისეული “ტრფიალების” განმარტებისათვის“
ასოც. პროფ. დოქტ. მაკა ლაშხია, ილიას სახელმწიფო უნივერსიტეტი
16:00-16:30 – „გურამ თევზაძე როგორც განმანათლებელი“
პროფ., დოქტ. გია ბარამიძე
კონფერენციის დახურვა და შეჯამება
დრო: 12 დეკემბერი, 11:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

სტუდენტური ცხოვრების კვირეული – სამაგიდო თამაშები
2018-12-12 14:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
სტუდენტური ცხოვრების კვირეულის ფარგლებში 12 დეკემბერს, 14:00-20:00 საათზე, ნებისმიერ სტუდენტს შეეძლება ილიაუნიში მოსვლა და დროის სასიამოვნოდ გატარება. სტუდენტები მიიღებენ ინფორმაციას იმის შესახებ, თუ როგორ ავითარებს სამაგიდო
თამაშები სტრატეგიულ, ვერბალურ თუ სხვა უნარებს.
ამასთან ექნებათ საშუალება, ითამაშონ:

game of thrones
epic spell wars
one night
kemet
shogun
catan
sabatior
terra mistica
warewolf
avalon
და სხვ.

დრო: 12 დეკემბერი, 14:00-20:00 საათი
ადგილმდებარეობა:ქაქუცა ჩოლოყაშვილის გამზირი 3/5, ახალი სტუდენტური სივრცე, ილიაუნის E კორპუსი, -1 სართული

საჯარო ლექცია თემაზე: „ზოონოზური დაავადებები“
2018-12-12 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
12 დეკემბერს, 17:00 საათზე, ილიას სახელმწიფო უნივერსიტეტის G106 აუდიტორიაში დაავადებათა კონტროლის ეროვნული ცენტრის სამეცნიერო ხელმძღვანელი და თსუ-ის პროფესორი პაატა იმნაძე წაიკითხავს ამ კურსის მეშვიდე ლექციას თემაზე: „ზოონოზური დაავადებები“
ლექციის ძირითადი თემებია:

ადამიანებსა და ცხოველებში გავრცელებული დაავადებები;
დაავადებების სიმპტომატიკა;
კონკრეტული შემთხვევები საქართველოსა და მსოფლიოში;
ზოონოზური დაავადებების გავრცელების სტატისტიკა.

ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ.
დრო: 12 დეკემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

"სტუდენტური ცხოვრების კვირეულის ფარგლებში ინტელექტუალური თამაში „ჯეპარდი/Jeopardy“ გაიმართება"
2018-12-13 13:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
სტუდენტური ცხოვრების კვირეულის ფარგლებში 13 დეკემბერს, 13:00 საათზე, გაიმართება ინტელექტუალური თამაში „ჯეპარდი/Jeopardy“.
„ჯეპარდი/Jeopardy“ ამერიკული შემეცნებით-ინტელექტუალური თამაშია, რომელიც მონაწილეებში არაფორმალურ განათლებასა და ცოდნის დონეს ამოწმებს.
თამაში ორი რაუნდისაგან შედგება და მასში მონაწილეობას ექვსი კაცისგან შემდგარი გუნდები იღებენ. შეკითხვებს სირთულის მიხედვით მინიჭებული აქვთ სპეციალური ნომინალი. სწორი პასუხის გაცემისას მოთამაშეს ენიჭება ნომინალის შესაბამისი ქულა, არასწორი პასუხის შემთხვევაში კი აკლდება. გამარჯვებულია ის, ვინც 30 კითხვის დასმის შემდეგ დააგროვებს ყველაზე მეტ ქულას. „ჯეპარდის“ კითხვები თემატურადაა დაყოფილი და თითოეული თემა ხუთი შეკითხვისაგან შედგება.
თამაშში მონაწილეობა შეუძლიათ ილიაუნის სტუდენტებისგან შემდგარ 6-კაციან გუნდებს.
გამარჯვებული გუნდი მიიღებს საგზურს ილიაუნის სეზონურ გასვლით სკოლაში (აბასთუმანი/ყაზბეგი/დედოფლისწყარო).
დრო: 13 დეკემბერი, 13:00 საათი
ადგილმდებარეობა: B201 აუდიტორია (ილია ჭავჭავაძის გამზირი N32), ილიას სახელმწიფო უნივერსიტეტი
მონაწილეობის მსურველებმა შეავსეთ სარეგისტრაციო ფორმა არაუგვიანეს 12 დეკემბრის 17:00 საათისა: https://goo.gl/k3L1rm

032 2 22 00 09 (270)
Student.affairs@iliauni.edu.ge
iliaunistudentaffairs
მ.ჩოლოყაშვილის გამზირი 3/5
ოთახი F105

ცვლილების დადგენა ტყის საფარში მრავალსპექტრული სატელიტური გამოსახულებების გამოყენებით
2018-12-13 15:00
13 დეკემბერს, 15:00 საათზე, ილიას სახელმწიფო უნივერსიტეტის G106 აუდიტორიაში ილიაუნის საბუნებისმეტყველო მეცნიერებებისა და საინჟინრო ფაკულტეტის დოქტორანტი გიორგი მიქელაძე გამართავს პროექტის „ტყის კორომებში მიმდინარე ცვლილების დადგენა Sentinel-2 მრავალსპექტრალური სატელიტური გამოსახულებების გამოყენებით“ პრეზენტაციას.
მსოფლიოს რესურსების ინსტიტუტის (WRI) მხარდაჭერით განხორციელებული პროექტის მიზანს წარმოადგენდა შერჩევითი ჭრების და, ზოგადად, ტყის კორომთა ფართობებზე ხეების სიმჭიდროვის ცვლილების რეგისტრაცია სატელიტური გამოსახულების გამოყენებით.
პრეზენტაციაზე განხილული იქნება „დისტანციური ამოცნობის“ ტექნოლოგიური და სტატისტიკური მიდგომები, ღია კოდურ პაკეტ R-ის გამოყენების მაგალითები და საქართველოს ტყეების დისტანციური მონიტორინგის შექმნის პერსპექტივა.
საკვლევ ტერიტორიად შერჩეული იყო კახეთისა და მესხეთის ტყეები, რომლებიც მოიცავდა როგორც ფართოფოთლოვან, ისე წიწვოვანი ტყის კორომებს.
დრო: 13 დეკემბერი, 15:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

პროფესორ თეიმურაზ ზაქარაშვილის ლექცია: „მზის ატმოსფეროს გაცხელების პრობლემის გადაჭრის ახალი პერსპექტივები“
2018-12-13 18:30
13 დეკემბერს, 18:30 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის აბასთუმნის ასტროფიზიკური ობსერვატორიის პროფესორი თეიმურაზ ზაქარაშვილი წაიკითხავს ლექციას თემაზე: „მზის ატმოსფეროს გაცხელების პრობლემის გადაჭრის ახალი პერსპექტივები“.
მზე უდიდეს გავლენას ახდენს დედამიწის ატმოსფეროსა და ჩვენი ცივილიზაციის შემდგომ სამეცნიერო-ტექნიკურ განვითარებაზე. მზის ზედაპირის (ფოტოსფეროს) ტემპერატურა რამდენიმე ათასი გრადუსია, ხოლო ზედა ატმოსფეროში (გვირგვინში) რამდენიმე მილიონ გრადუსს აღწევს. ატმოსფერული პლაზმის გაცხელების მექანიზმი ჯერჯერობით უცნობია. მოხსენება შეეხება მზის ატმოსფეროს გაცხელების პრობლემის მიმოხილვას და მისი გადაჭრის უახლესი პერსპექტივების აღწერას.
დრო: 13 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

უნიკინო – ფილმის „კესი/ kes” ჩვენება/განხილვა
2018-12-13 19:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
სტუდენტური ცხოვრების კვირეულის ფარგლებში 13 დეკემბერს, 19:00-21:00 საათზე, გაიმართება ფილმის “კესი/ kes” ჩვენება/განხილვა.
ფილმი მოგვითხრობს 12 წლის დედისერთა, შრომისმოყვარე ბიჭზე, რომელიც ბულინგის მსხვერპლია როგორც შინ, ისე სკოლაში. მისი ცხოვრება მაშინ იცვლება, როცა შევარდენს იპოვის და მის გაწვრთნას დაიწყებს. სახელად მას კესის დაარქმევს.
შეხვედრის მოდერატორი იქნება კინომცოდნე ნინია კაკაბაძე. ფსიქოლოგი ნათია კუჭუხიძე ისაუბრებს იმ პრობლემურ საკითხებზე, რომლებიც ფილმში იკვეთება.
Trailer: https://goo.gl/JY4mZ2
დრო: 13 დეკემბერი, 19:00-21:00
ადგილმდებარეობა: A101, ილიას სახელმწიფო უნივერსიტეტი, ი. ჭავჭავაძის გამზ. N32

032 2 22 00 09 (270)
Student.affairs@iliauni.edu.ge
iliaunistudentaffairs
ქ.ჩოლოყაშვილის გამზირი ⅗.
ოთახი F105

დოქტორ ელენე ლადარიას ლექცია: „ენის საკითხი საბჭოთა სოციალურ მეცნიერებაში“
2018-12-13 19:00
13 დეკემბერს, 19:00 საათზე, ილიას სახელმწიფო უნივერსიტეტის E 207 აუდიტორიაში სოციალური და კულტურის კვლევების ინსტიტუტის დოქტორი ელენე ლადარია წაიკითხავს ლექციას თემაზე: „ენის საკითხი საბჭოთა სოციალურ მეცნიერებაში“
1950 წლამდე საბჭოთა ენათმეცნიერებაში დომინანტური თუ არა, მონოპოლისტური პოზიცია ეკავა ნიკო მარის მიერ შემოთავაზებულ ენის ახალ თეორიას, რომელიც მეცნიერს ინდოევროპული და სტრუქტურალისტური ენათმეცნიერების ერთადერთ და აუცილებელ ალტერნატივად მიაჩნდა. მიზეზთა გამო მარის თეორია რთულად გასაგებია და ბევრ კითხვას წარმოშობს. ოცდაათიან წლებში მარის კვლევითი ინსტიტუტის ბაზაზე კონსტანტინე მეგრელიძემ დაწერა წიგნი აზროვნების სოციოლოგიის შესახებ, რომელშიც ხშირად ეყრდნობა მარის მიერ შემოთავაზებული ენობრივი ფაქტების ანალიზს. მიუხედავად ამისა, ბუნდოვანი რჩება არა მხოლოდ მარისა და მეგრელიძის თეორიულ პროექტებს შორის მიმართების, არამედ მეგრელიძის პროექტის მთლიანობის საკითხიც. მოხსენებაში შემოთავაზებული იქნება თეზისი, რომლის მიხედვითაც ამ ავტორთა თეორიული მიზნები სიცხადეს შეიძენს, თუ მათ ერთმანეთის შემავსებლად განვიხილავთ. განხილვისას კი მნიშვნელოვანი დახმარება შეუძლია მიხეილ ჩხაიძის, მარის ერთ-ერთი მოწაფის, 1985 წელს დაწერილ მონოგრაფიას, რომელიც თავისი ინტენციით გამონაკლისს წარმოადგენს მარის შესახებ დღემდე არსებულ ლიტერატურაში. სწორედ ხელნაწერის სახით არსებული ამ მონოგრაფიის გამოსაცემად მომზადებას ისახავს მიზნად სოციალური და კულტურის კვლევის ინსტიტუტში მიმდინარე ერთ-ერთი პროექტი, რომელიც აღმოსავლეთმცოდნეობის ინსტიტუტთან პარტნიორობით ხორციელდება.
დრო: 13 დეკემბერი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა – საყოველთაო დაზღვევა სტუდენტებისთვის და კომპანია ევექსის შემოთავაზება
2018-12-14 12:00
სტუდენტური ცხოვრების კვირეულის ფარგლებში 14 დეკემბერს, პარასკევს, 12:00 საათზე, ილიას სახელმწიფო უნივერსიტეტის სტუდენტებთან შეხვედრას გამართავს სამედიცინო კორპორაცია ევექსის გაყიდვების სამსახურის უფროსი ეკა აბურჯანიძე.
მომხსენებელი ინფორმაციას მოგაწვდით სტუდენტური საყოველთაო დაზღვევისა და კომპანია ევექსის სტუდენტური პროექტის შესახებ, რომელიც დამატებით შეღავათებით სარგებლობის საშუალებას მოგცემთ.
კომპანია ევექსის წარმომადგენლები პრეზენტაციის შემდეგ პროექტში დარეგისტრირებულ სტუდენტებს სიმბოლურ საჩუქრებს გადასცემენ.
შეხვედრაზე მოსულ სტუმრებს საშუალება ექნებათ, ადგილზე გაიარონ უფასო დიაგნოსტიკა CO დონის განმსაზღვრელი აპარატის მეშვეობით.
შეგახსენებთ, რომ შეხვედრა ტარდება სტუდენტურ საქმეთა დეპარტამენტის მიერ ორგანიზებული სტუდენტური ცხოვრების კვირეულის ფარგლებში.
დრო: 14 დეკემბერი, 12:00 საათი
ადგილმდებარეობა: B 201 აუდიტორია, ჭავჭავაძის N32, ილიას სახელმწიფო უნივერსიტეტი

გაეროს ადამიანის უფლებათა უმაღლესი კომისრის წარმომადგენლის სამხრეთ კავკასიაში ვლადიმირ შკოლნიკოვის საჯარო ლექცია
2018-12-14 14:00
14 დეკემბერს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ევროკავშირისა და გაეროს ერთობლივი პროექტის „ადამიანის უფლებები ყველასათვის” ფარგლებში გაეროს ადამიანის უფლებათა უმაღლესი კომისრის ოფისი სამხრეთ კავკასიაში ილიას სახელმწიფო უნივერსიტეტთან თანამშრომლობით გამართულ ლექციათა სერიის დასკვნით სესიაზე გიწვევთ საჯარო ლექციაზე ადამიანის უფლებებისა და თავისუფლებების შესახებ.
ლექცია, რომელსაც წაიკითხავს გაეროს ადამიანის უფლებათა უმაღლესი კომისრის წარმომადგენელი სამხრეთ კავკასიაში ვლადიმირ შკოლნიკოვი, ეძღვნება ადამიანის უფლებათა საყოველთაო დეკლარაციის 70 წლის იუბილეს.
სესიას გახსნის ევროკავშირის წარმომადგენელი საქართველოში.
ლექციის შემდეგ გაიმართება გაეროს ადამიანის უფლებათა უმაღლესი კომისრის ოფისის მიერ გამოცხადებული ესეების ყოველწლიური კონკურსის გამარჯვებულთა დაჯილდოება. წელს ესეების კონკურსის თემა იყო „ადამიანის უფლებათა საყოველთაო დეკლარაციის გავლენა ადამიანის უფლებათა და ადამიანის უფლებათა სფეროში მოქმედი საერთაშორისო აქტების განვითარებაზე”.
ლექციის დასასრულს მონაწილეებს გადაეცემათ ადამიანის უფლებათა სტატიების კრებული.
ლექციების მიზანია ახალგაზრდებში აამაღლოს ცოდნა ადამიანის უფლებებსა და ადამიანის უფლებათა ინსტიტუტებთან დაკავშირებით. ლექციების სერია დაიწყო 22 ნოემბერს და ჩატარდება სამცხე-ჯავახეთის, ქუთაისის, ბათუმის,ზუგდიდისა და თელავის უნივერსიტეტებში.
* “სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
დრო: 14 დეკემბერი, 14:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ N32), ილიას სახელმწიფო უნივერსიტეტი
დასწრება თავისუფალია.

მასტერკლასი თემაზე: „საკომუნიკაციო მიდგომების გამოყენება უცხო ენის სწავლებისას – პრაქტიკული გამოცდილება"
2018-12-14 15:30
14 დეკემბერს, 15.30 საათზე, ილიას სახელმწიფო უნივერსიტეტის E 207 აუდიტორიაში გაიმართება შეხვედრა მასწავლებლის ეროვნული ჯილდოს მფლობელთან, ბაღდადის მე-2 საჯარო სკოლის ინგლისური ენის მასწავლებელ მანანა კაპეტივაძესთან.
სტუმარი ჩაატარებს მასტერკლასს თემაზე: „საკომუნიკაციო მიდგომების გამოყენება უცხო ენის სწავლებისას – პრაქტიკული გამოცდილება”.
დრო: 14 დეკემბერი, 15.30 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. № 3/5), ილიას სახელმწიფო უნივერსიტეტი
დასწრება თავისუფალია.

სანდრო გაბისონია – ბრენდია ადამიანი?!
2018-12-14 16:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
ილიაუნის სტუდენტური ცხოვრების კვირეულის ფარგლებში 14 დეკემბერს, 16:00-18:00 საათზე, სტუდენტებს ციფრული სააგენტო „მარმელადსის“ კრეატიული დირექტორი სანდრო გაბისონია ესაუბრება თემაზე: „არქეტიპებისა და ავატარების ეფექტური კომუნიკაცია“.
დრო: 14 დეკემბერი, 16:00-18:00 საათი
ადგილმდებარეობა: ქაქუცა ჩოლოყაშვილის გამზირი 3/5, ახალი სტუდენტური სივრცე, ილიაუნის E კორპუსი, -1 სართული

პროფესორ დაფნე ვიდანეცის ლექცია: „ეკონომიკის ფილოსოფიური საფუძვლები“
2018-12-14 16:00
14 დეკემბერს, 16:00 საათზე, ილიას სახელმწიფო უნივერსიტეტის E235 აუდიტორიაში პროფესორი დაფნე ვიდანეცი წაიკითხავს საჯარო ლექციას თემაზე: „ეკონომიკის ფილოსოფიური საფუძვლები“.
დაფნე ვიდანეცი ბალთაზარის გამოყენებითი მეცნიერებების უნივერსიტეტის სრული პროფესორია; მისი საკვლევი სფეროებია ფილოსოფია, თეოლოგია, ეკონომიკა დ აბიზნესის ეთიკა. ამ მიმართულებით პროფესორს გამოქვეყნებული აქვს 6 წიგნი და 50-მდე სამეცნიერო ნაშრომი.
სამუშაო ენა: ინგლისური
დრო:14 დეკემბერი,16:00 საათი
ადგილმდებარეობა: E235 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

გამოფენის „მდგომარეობებს შორის / IN-BETWEEN CONDITIONS“ ტური ილიაუნის სტუდენტებისათვის
2018-12-14 17:00
14 დეკემბერს, 17:00 საათზე, კლუბ KHIDI-ის თანამედროვე ხელოვნების სივრცეში სპეციალურად ილიაუნის სტუდენტებისთვის მოეწყობა საგამოფენო ტური, სადაც კურატორები თავად გააცნობენ სტუდენტებს გამოფენის „მდგომარეობებს შორის / IN-BETWEEN CONDITIONS“ კონცეფციასა და ნამუშევრებს.
საგამოფენო ტური სტუდენტური ცხოვრების კვირეულის ფარგლებში მოეწყობა.
მონაწილეობის მსურველებმა უნდა გაიარონ რეგისტრაცია ბმულზე: https://bit.ly/2BcPcXP
მონაწილეობის მიღებას პირველი 25 სტუდენტი შეძლებს.
ტრანსპორტირებას უზრუნველყოფს ილიაუნი.
გამოფენა „მდგომარეობებს შორის / IN-BETWEEN CONDITIONS“ 7 დეკემბერს გაიხსნა.
მისი პარტნიორია ილიას სახელმწიფო უნივერსიტეტი.
გამოფენის ფარგლებში მოეწყობა ილიას სახელმწიფო უნივერსიტეტის პროფესორების საჯარო ლექციები. გამოფენის საორგანიზაციო ნაწილში ჩართულები იქნებიან და სტაჟირებას გაივლიან ილიაუნის სტუდენტები. ასევე სპეციალურად მათთვის პერიოდულად მოეწყობა საგამოფენო ტურები.

საჯარო ლექცია: „რელიგიური თანასწორობის ახალი საქმეები საკონსტიტუციო სასამართლოში"
2018-12-14 17:00
14 დეკემბერს, 17:00-საათზე, ილიას სახელმწიფო უნივერსიტეტის A101 აუდიტორიაში გაიმართება საჯარო ლექცია თემაზე: „რელიგიური თანასწორობის ახალი საქმეები საკონსტიტუციო სასამართლოში”.
მომხსენებლები:
მაკო ღავთაძე – ტოლერანტობისა და მრავალფეროვნების ინსტიტუტის (TDI) სამართლებრივი პროგრამის ხელმძღვანელი
გიორგი ნონიაშვილი – კონსტიტუციური კვლევების ცენტრის მკვლევარი, ტოლერანტობის და მრავალფეროვნების ინსტიტუტის (TDI) სამართლებრივი ექსპერტი
2018 წლის 3 ივლისს საქართველოს საკონსტიტუციო სასამართლომ რელიგიური გაერთიანებების ორი სარჩელი დააკმაყოფილა. მოსარჩელეების პოზიციით, საქართველოს საგადასახადო კოდექსისა და სახელმწიფო ქონების შესახებ კანონის ნორმები არღვევდა კონსტიტუციის მე-14 მუხლს (თანასწორობის უფლება) და რელიგიური გაერთიანებებისთვის დისკრიმინაციულ გარემოს ქმნიდა.
მომხსენებლები ისაუბრებენ ბოლო პერიოდში საკონსტიტუციო სასამართლოში განხილულ საქმეებზე რელიგიური თანასწორობის შესახებ. ასევე რელიგიის თავისუფლების შესახებ მოსალოდნელ საქმეებზე, რომლებიც საკონსტიტუციო სასამართლომ შეიძლება უახლოეს პერიოდში განიხილოს.
* „სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
დრო: 14 დეკემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა კომპანიასთან "ჰოლო" - სტუდენტური ვაკანსიების შესახებ
2018-12-14 18:00
14 დეკემბერს 18:00 საათზე ილიას სახელმწიფო უნივერსიტეტის ფაბლაბში გაიმართება კომპანია „ჰოლოსთან“ შეხვედრა.
კომპანია „ჰოლო“ ეძებს ახალ თანაგუნდელს გაყიდვების მიმართულებით.
ჰოლო არის ინოვაციური მედია პლატფორმა, რომელიც ჰოლოგრამულ ტექნოლოგიებს იყენებს მარკეტინგული და საინფორმაციო კამპანიებისათვის. ათობით ლოკაციაზე კომპანიებს შეუძლიათ საკუთარი პროდუქტის ან სერვისის ვიზუალიზაცია მოახდინონ მილიონობით პოტენციურ მომხმარებელზე ჰოლოგრამული სახით.
ჰოლოს სერვისებით უკვე სარგებლობენ საქართველოში არსებული წამყვანი კომპანიები.
შეხვედრაზე კომპანიის წარმომადგენლები დეტალურ ინფორმაციას მოგაწვდიან ვაკანსიის შესახებ.
შეხვედრაზე დასწრების მსურველებმა შეავსეთ მარტივი სარეგისტრაციო ფორმა: https://goo.gl/Q68b49
დრო: 14 დეკემბერი, 18:00 საათი
ადგილმდებარეობა: ფაბლაბი, ილიას სახელმწიფო უნივერსიტეტის S კორპუსი, I სართული.

სოფი ვილი ილიაუნიში
2018-12-14 18:00
ილიას სახელმწიფო უნივერსიტეტის სრუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
სტუდენტური ცხოვრების კვირეულის ფარგლებში 14 დეკემბერს, 18:00 საათზე, სტუდენტებს ექნებათ საშუალება შეხვდნენ ქართველ მუსიკოსს, სოფი ვილის (Sophie Villy). ქართველი მუსიკოსი საქმიანობს უკრაინასა და აშშ-ში. სოფი ვილი ქართული, ფრანგული და უკრაინული ფილმებისათვის შექმნილი მუსიკის ავტორია. მომღერალი სტუდენტებს ესაუბრება თავის კარიერაზე, გაუზიარებს გამოცდილებას და უპასუხებს მათ შეკითხვებს.
დრო: 14 დეკემბერი, 18:00 საათი
ადგილმდებარეობა: ქაქუცა ჩოლოყაშვილის გამზირი 3/5, ახალი სტუდენტური სივრცე, ილიაუნის E კორპუსი, -1 სართული

პროფესორ დავით თარხნიშვილის საჯარო ლექცია: „სიცოცხლის ბარკოდინგი – ერთობლივი ქართულ-გერმანული ინიციატივა და მისი კავშირი ეკოლოგიის ინსტიტუტში მიმდინარე კვლევებთან“
2018-12-14 18:00
14 დეკემბერს, 18:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის ეკოლოგიის ინსტიტუტის პროფესორი დავით თარხნიშვილი წაიკითხავს ლექციას თემაზე: „სიცოცხლის ბარკოდინგი – ერთობლივი ქართულ-გერმანული ინიციატივა და მისი კავშირი ეკოლოგიის ინსტიტუტში მიმდინარე კვლევებთან“.
დრო: 14 დეკემბერი, 18:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

მერაბ სვანაძის ლექცია: „თერმოდრეკადობის თეორიის ამოცანები სამგვარი ფოროვნობის სტრუქტურის მქონე მასალებისათვის“
2018-12-14 18:30
14 დეკემბერს, 18:30 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის ფუნდამენტური და ინტერდისციპლინარული მათემატიკური კვლევების ინსტიტუტის პროფესორი მერაბ სვანაძე წაიკითხავს ლექციას თემაზე: „თერმოდრეკადობის თეორიის ამოცანები სამგვარი ფოროვნობის სტრუქტურის მქონე მასალებისათვის“.
მოხსენება ეხება სამგვარი ფოროვნობის სტრუქტურის მქონე მასალების თერმოდრეკადობის თეორიის მდგრადი რხევის გამოკვლეულ ამოცანებსა და მიღებულ შედეგებს, ესენია:

აიგო სამგვარი ფოროვნობის სტრუქტურის მქონე მასალების თერმოდრეკადობის თეორიის მათემატიკური მოდელი და ამ მოდელის მდგრადი რხევის განტოლებათა სისტემის ფუნდამენტური ამონახსნი ელემენტარული ფუნქციების საშუალებით. ამასთან დადგინდა ამ ამონახსნის ძირითადი თვისებები;
მიღებულია მდგრადი რხევის განტოლებათა სისტემის ზოგადი ამონახსნის წარმოდგენის ფორმულები;
აიგო გრინის ფორმულები და დადგინდა რეგულარული ვექტორის უსასრულობაში ქრობის პირობები (გამოსხივების პირობები);
დამტკიცდა მდგრადი რხევის შიგა და გარე სასაზღვრო ამოცანების რეგულარული (კლასიკური) ამონახსნების ერთადერთობის თეორემები;
აიგო მარტივი ფენის, ორმაგი ფენისა და მოცულობითი პოტენციალები და დადგინდა მათი თვისებები;

დრო: 14 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.
